open-index/open-wikipedia-markdown huggingface dataset:
Σημείο Υπεροχής

**Σημείο Υπεροχής** (αγγλικά: *Vantage Point*) είναι αμερικάνικη κινηματογραφική περιπέτεια του 2008 σε σκηνοθεσία Πιτ Τράβις και σενάριο Μπάρι Λ. Λέβι. Πρωταγωνιστούν οι Ντένις Κουέιντ, Φόρεστ Γουίτακερ, Γουίλιαμ Χερτ, Μάθιου Φοξ. Σιγκούρνι Γουίβερ

## Σύνοψη
Σε μια ανοιχτή πολιτική συγκέντρωση ενάντια στην τρομοκρατία στην Ισπανία, γίνεται απόπειρα δολοφονίας του προέδρου των ΗΠΑ. Η ταινία εξελίσσεται μέσα από τα μάτια ενός πράκτορα, μιας δημοσιογράφου, ενός Ισπανού αστυνομικού, ενός πολίτη, του προέδρου, αλλά και των τρομοκρατών.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Columbia Pictures
Κατηγορία:Ταινίες του 2008
Κατηγορία:Αμερικανικές θρίλερ ταινίες δράσης
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Αμερικανικές πολιτικές θρίλερ ταινίες
Κατηγορία:Ταινίες γυρισμένες στο Μεξικό
Τρίκαλα Σικελίας

Η αρχαία ελληνική πόλη των **Τρικάλων** στη Σικελία μας είναι γνωστή από τον Στέφανο τον Βυζάντιο σε μια παραπομπή του για τον Φίλιστο: "*Τρίκαλον, και Τρίκαλα ουδετέρως, πόλις Σικελίας. Φίλιστος. Το εθνικόν Τρικαλίνος και Τρικαλίνη θηλυκώς.*" Βρισκόταν στη νότια γωνιά του νησιού και κοντά στον Ακράγαντα. Στη χριστιανική περίοδο και ήδη από τον 3ο αιώνα μ.Χ. απαντά η επισκοπή της πόλεως. Την ύπαρξη της πόλεως πιστοποιεί και ο αρχιεπίσκοπος Θεσσαλονίκης Ευστάθιος (12ος αι.), στο έργο του: Σχόλια στην Ιλιάδα του Ομήρου, παράγραφος 729: *Τρίκκη δε πόλις Θεσσαλίας, από Τρίκκης μεν θυγατρός Πηνειού ποταμού, γυναικός δε Υψέως. Ταύτην Τρίκκαλά τινές φασι άρτι καλείσθαι,οι δε παλαιοί Τρίκαλα δί'ενός και πόλιν Σικελίας ιστορούσιν*. Πρόκειται για τη σημερινή Caltabellotta, κτίσμα του πελασγικού λαού των Σικανών.

## Αναφορές


Κατηγορία:Αρχαίες ελληνικές αποικίες
Αντίπαπας Λαυρέντιος

Ο **Λαυρέντιος** (*Laurenzio*, ... - 507 ή 508) ήταν αντίπαπας της Ρωμαιοκαθολικής Εκκλησίας, από το 498 έως το 506.

Αρχιερέας του ναού της Santa Prassede, ο Λαυρέντιος εκλέχθηκε πάπας στις 22 Noεμβρίου 498, ενάντια στον Σύμμαχο, από μια σχισματική φατρία με Βυζαντινές συμπάθειες. Ο Λαυρέντιος, ουσιαστικά, υποστηριζόταν από τον αυτοκράτορα Αναστάσιο. 

Με την στήριξη του Γότθου βασιλιά Θεοδώριχου του Μεγάλου, εγκαταστάθηκε στο Παλάτι του Λατερανού ως πάπας, αρχίζοντας το λεγόμενο Λαυρεντιανό σχίσμα, που κράτησε τέσσερα χρόνια.

Ο Σύμμαχος προσπάθησε να ανασυνθέσει την διαλυμένη ενότητα, προσφέροντας στον Λαυρέντιο την Επισκοπή της Νουκερίας, στην Καμπανία Ιταλίας, αλλά οι υποστηρικτές του Λαυρεντίου, ανάμεσα στους οποίους ήταν ο συγκλητικός Φέστος, διατήρησαν το σχίσμα. Τελικά ο Θεωδόριχος, φοβούμενος την Βυζαντινή επιρροή στον Λαυρέντιο, απέσυρε την υποστήριξή και τον απομάκρυνε από τη Ρώμη.

Κατηγορία:Αντίπαπες
Κατηγορία:Επίσκοποι του 5ου αιώνα
Κατηγορία:Επίσκοποι του 6ου αιώνα
Όρκος των Αθηναίων Εφήβων

Ο **Όρκος των Αθηναίων Εφήβων** ή ο **της Αγραύλου εφήβων όρκος**  ή **ο των Εφήβων όρκος** ήταν ο όρκος που έδιναν οι Αθηναίοι έφηβοι κατά την ενηλικίωσή τους, όταν έπαιρναν τα όπλα. Οι Αθηναίοι, όταν γίνονταν 18 ετών έπρεπε να υπηρετήσουν στρατιώτες για δύο χρόνια. Σε επίσημη τελετή, παρουσιάζονταν στην εκκλησία του δήμου στην Πνύκα, αναγράφονταν στους καταλόγους των πολιτών (ληξιαρχικόν γραμματείον) και τους χορηγούνταν ένα δόρυ και μια ασπίδα. Η τελετή αυτή συχνά συνδυάζονταν με θεατρικές εκδηλώσεις. Κατόπιν, ένοπλοι ανέβαιναν στην Ακρόπολη και κρατώντας ασπίδα έδιναν στο ιερό της Αγραύλου τον όρκο των Αθηναίων εφήβων. Ο όρκος διασώζεται από τον ρήτορα Λυκούργο και αναφέρεται από τον Δημοσθένη και τον Αριστοτέλη. Λέγεται μάλιστα πως ο όρκος γράφτηκε από τον ίδιο τον Σόλωνα, νομοθέτη των Αθηναίων.

Στον όρκο διακρίνουμε πρωτίστως την προσήλωση στον παραστάτη, κρίσιμο σημείο στον τρόπο διεξαγωγής της μάχης εκείνων των εποχών, τον σεβασμό  στα ιερά, στην πατρίδα  και στους νόμους. Εν κατακλείδι αναφέρονται ως μάρτυρες θεοί, που προσδίδουν επισημότητα και κύρος στις ένορκες διαβεβαιώσεις των εφήβων.

Κρατώντας τα όπλα που του εμπιστευόταν η Πατρίδα, ο Αθηναίος έφηβος μπροστά στο ναό της Αγραύλου έδινε τον όρκο :

## Παραπομπές

## Εξωτερικοί σύνδεσμοι
* Λυκούργος των Αθηνών, Κατά Λεωκράτους 1.77
## Βιβλιογραφία
* Κωνσταντίνος Τσάτσος, Λυκούργος, στην Ιστορία του Ελληνικού Έθνους, τ. Γ2, εκδ. Εκδοτική Αθηνών, Αθήνα 1972, σελ. 559-560

Ορκος
Αθναιων εφηβων
Πράσσο Σκάντζουρας Αλοννήσου

Το **Πράσσο** (ή **Πράσο** ή **Πρασσού**) είναι ένα μικρό ακατοίκητο νησί των Βορείων Σποράδων και βρίσκεται δυτικά της νήσου Σκάντζουρα. Αποτελεί ένα από τα καταφύγια της μεσογειακής φώκιας.

## Εξωτερικοί σύνδεσμοι
*Εθνικό θαλάσσιο πάρκο Αλοννήσου, Βορείων Σποράδων

Κατηγορία:Σποράδες
Κατηγορία:Θαλάσσιο Πάρκο Αλοννήσου Βορείων Σποράδων
Γεωμετρική κατανομή

right|350px|thumb|Παραδείγματα γεωμετρικής κατανομής με <math>p = 0.2, 0.35, 0.5</math>.
right|350px|thumb|Παραδείγματα αθροιστικής κατανομής με <math>p = 0.2, 0.35, 0.5</math>.

Στην θεωρία πιθανοτήτων, η **γεωμετρική κατανομή** είναι μια διακριτή συνάρτηση κατανομής τυχαίας μεταβλητής.
Περιγράφει το πλήθος πειραμάτων με δυο πιθανά αποτελέσματα (επιτυχία - αποτυχία) και πιθανότητα επιτυχίας p, έως ότου να υπάρξει η πρώτη επιτυχία.

Θεωρούμε την τυχαία μεταβλητή X που εκφράζει το πλήθος των πειραμάτων. 
Η πιθανότητα να χρειαστούμε x \in \{ 1, 2, \ldots \} πειράματα έως ότου να έχουμε μια επιτυχία με πιθανότητα επιτυχίας p κάθε φορά είναι:
:\Pr(X = x) = p(1-p)^{x-1}.

Οι πιθανότητες αυτές ορίζουν μία γεωμετρική πρόοδο με λόγο 1-p, γεγονός το οποίο εξηγεί και το όνομα της κατανομής.

## Παραδείγματα

* Το πλήθος των φορών X που πρέπει να ρίξουμε ένα νόμισμα μέχρι να έρθει κορώνα ακολουθεί την κατανομή \mathsf{Geom}(1/2).
* Το πλήθος των φορών X που πρέπει να πάρει κανείς το λαχείο μέχρι να κερδίσει ακολουθεί την κατανομή \mathsf{Geom}(1/1000), αν υποθέσουμε ότι συμμετέχουν 1000 άτομα κάθε φορά.
* Αν ένας αλγόριθμος έχει πιθανότητα σφάλματος \epsilon, τότε το πλήθος των φορών που πρέπει να τον τρέξουμε έως ότου δώσει την σωστή απάντηση, ακολουθεί την κατανομή \mathsf{Geom}(1/(1-\epsilon)).

## Μέση τιμή

Η μέση τιμή της X \sim \mathsf{Geom}(p) είναι ίση με
:\operatorname{E}[X] = \frac{1}{p}.

## Διακύμανση

Η διακύμανση της X \sim \mathsf{Geom}(p) είναι ίση με
:\operatorname{V}[X] = \frac{1-p}{p^2}.

## Διάμεσος
Η διάμεσος της X \sim \mathsf{Geom}(p) είναι ίση με
:
\left\lceil \frac{-1}{\log_2 (1-p)} \right\rceil


## Εντροπία
Η εντροπία της X \sim \mathsf{Geom}(p) είναι ίση με
:\operatorname{E}[-\log_2 X] = - \log_2 p - \frac{1-p}{p} \cdot \log_2 (1-p)
.

## Πιθανογεννήτρια συνάρτηση
Η πιθανογεννήτρια συνάρτηση της X \sim \mathsf{Geom}(p) για |t|  είναι ίση με
:\operatorname{E}[t^X] = \frac{p \cdot t}{1 - (1-p) \cdot t}.

## Χαρακτηριστική συνάρτηση
Η χαρακτηριστική συνάρτηση της X \sim \mathsf{Geom}(p) για t με e^t  είναι ίση με
:\operatorname{E}[e^{tX}] = \frac{p \cdot e^{t}}{1 - (1-p) \cdot e^t}.

## Ιδιότητες
* (**Έλλειψη μνήμης**) Έστω X \sim \mathsf{Geom}(p), τότε για κάθε m, n \geq 0, ισχύει ότι:
::
 \operatorname{P}(X \geq m + n \mid X \geq m) = \operatorname{P}(X \geq n).

{(1-p)^m} \\
   & \qquad = (1-p)^n \\
   & \qquad = \operatorname{P}(X \geq n).
\end{align}

}}

* Το ελάχιστο Z = \min\{ X_1 , X_2 \} δύο ανεξάρτητων γεωμετρικών κατανομών X_1 \sim \mathsf{Geom}(p_1) και X_2 \sim \mathsf{Geom}(p_2), ακολουθεί επίσης γεωμετρική κατανομή Z \sim \mathsf{Geom}(p_1 + p_2 - p_1p_2).

## Δείτε επίσης
* Γεωμετρική πρόοδος
* Αρνητική διωνυμική κατανομή
* Εκθετική κατανομή

## Παραπομπές


Κατηγορία:Θεωρία πιθανοτήτων
Κατηγορία:Κατανομές
Κατηγορία:Στατιστική
Πλησιόσαυρος

thumb|250px|Πλησιόσαυρος

Ο **Πλησιόσαυρος** () είναι γένος θαλάσσιων ερπετών, της τάξης των σαυροπτερύγιων, και πιστεύεται ότι ίσως εξαφανίστηκε 65 εκατομμύρια χρόνια πριν. Σήμερα υπάρχουν μερικοί μόνον απολιθωμένοι σκελετοί του, σε μουσεία της Ευρώπης και της Αμερικής. Από το γένος των θαλάσσιων σαυροπτέρυγων, είναι ο μοναδικός αντιπρόσωπος της οικογένειας των πλησιοσαυριδών. 

Σύμφωνα με μία εκδοχή, το τέρας του Λοχ Νες ήταν στην πραγματικότητα είδος του γένους των Πλησιόσαυρων.

Οι πλησιόσαυροι ήταν αρπακτικά ζώα και ζούσαν σε παράκτιες περιοχές κυρίως της βόρειας Ευρώπης αλλά πολλές φορές πλησίαζαν και τα πιο βαθιά νερά.

## Περιγραφή
Το σώμα τους ήταν πεπλατυσμένο, με μικρό ύψος 100-130 εκατοστά και μήκος έως 14,5 μέτρα. Διέθετε, επίσης, 100-150 σπονδύλους με επίπεδες αρθρωτές επιφάνειες. Χαρακτηρίζονταν από μικρό κεφάλι, μακρύ λαιμό και ισχυρά σαγόνια με κωνικά ίσια δόντια. Ωστόσο είχε και έντονα ανεπτυγμένους κυνόδοντες και ογκώδες θωρακισμένο σώμα με (ίσως) κοντή ουρά. Βεβαίως, ορισμένα είδη είχαν και κοντό λαιμό και μεγάλο κεφάλι. Επίσης, τα άκρα τους ήταν διαμορφωμένα ως νηκτικά πτερύγια.

## Περίοδος
Οι Πλησιόσαυροι φαίνεται να έζησαν από τα τέλη της ύστερης τριαδικής περιόδους μέχρι τα τέλη της ύστερης κρητιδικής δηλαδή εμφανίστηκε πριν 205 εκατομμύρια χρόνια και εξαφανίστηκε πριν 65 εκατομμύρια χρόνια.

## Εμφανίσεις σε μύθους
Ο Πλησιόσαυρος εκτός απο το ότι θεωρείτε το τέρας του Λοχ Νες έχει επηρεάσει την ανθρώπινη φαντασία σε σημαντικά επίπεδα. Πολλοί έφτασαν σε σημείο να ισχυριστούν ότι το εν λόγω ερπετό δεν έχει εξαφανιστεί καθώς κάποιος πληθυσμός έχει καταφέρει να επιβιώσει σε σημεία που ο άνθρωπος δεν έχει πρόσβαση. Ως απόδειξη παρουσιάστηκε μια φωτογραφία που τραβήχτηκε το 1934 στις όχθες του Λοχ Νες με ένα παρόμοιο πλάσμα και τον μακρύ λαιμό του να προεξέχει απο το νερό.

## Ανακάλυψη
Το 1823 ανακαλύφθηκαν τα απομεινάρια ενός μεγάλου ζώου που κανείς δεν είχε δει παρόμοιο. Ο γεωλόγος και παλαιοντολόγος Γουίλιαμ Κόνιμπεαρ το περιέγραψε ως ένα φίδι που περνά μέσα από καβούκι χελώνας. Αργότερα επιλέχθηκε το όνομα πλησιόσαυρος που σημαίνει «συγγενής με τις σαύρες».

## Παραπομπές


Κατηγορία:Πλησιοσαυρίδες
Κατηγορία:Προϊστορικά ερπετά
Γλώσσα προγραμματισμού χαμηλού επιπέδου

Μια **γλώσσα προγραμματισμού χαμηλού επιπέδου** είναι μια γλώσσα προγραμματισμού η οποία είναι πολύ κοντά στην γλώσσα μηχανής γι' αυτό και ονομάζεται χαμηλού επιπέδου.

Μια γλώσσα χαμηλού επιπέδου δεν χρειάζεται μεταγλωττιστή ή διερμηνευτή, ο επεξεργαστής για τον οποίο γράφτηκε η γλώσσα μπορεί να τρέξει το πρόγραμμα όπως είναι. Συγκριτικά με τις γλώσσες υψηλού επιπέδου η γλώσσα χαμηλού επιπέδου είναι εξαρτημένη από το μηχάνημα και ένα πρόγραμμα το οποίο έχει γραφτεί για ένα συγκεκριμένο μηχάνημα δεν μπορεί να τρέξει σε κάποιο διαφορετικό, επίσης είναι δύσκολή στην μάθηση και πολύπλοκη.

Οι γλώσσες προγραμματισμού χαμηλού επιπέδου μερικές φορές χωρίζονται σε δύο κατηγορίες: της *πρώτης γενιάς*, και της *δεύτερης γενιάς*.
## Πρώτη γενιά
Η πρώτη γενιά γλώσσα προγραμματισμού, ή *1GL*, είναι η γλώσσα μηχανής. Είναι η μόνη γλώσσα μικροεπεξεργαστή που μπορεί να επεξεργαστεί άμεσα χωρίς προηγούμενη μετατροπή. Επί του παρόντος, οι προγραμματιστές σχεδόν ποτέ δεν γράφουν τα προγράμματα άμεσα σε κώδικα μηχανής, επειδή απαιτεί προσοχή σε πολλές λεπτομέρειες οι οποίες σε γλώσσα μια υψηλού επιπέδου γίνονται αυτόματα, και επίσης απαιτεί απομνημόνευση κωδικών για κάθε οδηγία που χρησιμοποιείται. Για το λόγο αυτό, η δεύτερης γενιάς γλώσσες προγραμματισμού παρέχουν ένα επίπεδο αφαίρεσης πάνω από την γλώσσα μηχανής.

Παράδειγμα: Μια συνάρτηση σε 32-μπιτ x86 γλώσσα μηχανής για τον υπολογισμό της νιοστής ακολουθίας Φιμπονάτσι:

   8B542408 83FA0077 06B80000 0000C383
   FA027706 B8010000 00C353BB 01000000
   B9010000 008D0419 83FA0376 078BD98B
   C84AEBF1 5BC3

## Δεύτερη γενιά
Η δεύτερη γενιά γλωσσών προγραμματισμού ή *2GL*, είναι η συμβολική γλώσσα. Θεωρείται μία από τις γλώσσες της δεύτερης γενιάς, διότι ενώ δεν είναι η μητρική γλώσσα κάποιου μικροεπεξεργαστή, απαιτεί από τον προγραμματιστή της συμβολικής γλώσσας να γνωρίζει την μοναδικότητα και τις ιδιαιτερότητες κάθε μικροεπεξεργαστή (όπως είναι οι καταχωρητές και το σύνολο εντολών). Οι οδηγίες της συμβολικής γλώσσας μετατρέπονται σε γλώσσα μηχανής. Η συμβολική γλώσσα μπορεί να δεχτεί αφαίρεση σε κάποιο ανώτερο επίπεδο, παρόμοια με την αφαίρεση της γλώσσας μηχανής σε συμβολική γλώσσα.

Παράδειγμα: Η ίδια συνάρτηση υπολογισμού της ακολουθίας Φιμπονάτσι σε συμβολική γλώσσα: 

 fib:
    mov edx, [esp+8]
    cmp edx, 0
    ja @f
    mov eax, 0
    ret
    
    @@:
    cmp edx, 2
    ja @f
    mov eax, 1
    ret
    
    @@:
    push ebx
    mov ebx, 1
    mov ecx, 1
    
    @@:
        lea eax, [ebx+ecx]
        cmp edx, 3
        jbe @f
        mov ebx, ecx
        mov ecx, eax
        dec edx
    jmp @b
    
    @@:
    pop ebx
    ret

## Δείτε επίσης
* Γλώσσα προγραμματισμού υψηλού επιπέδου
* Γλώσσα προγραμματισμού πολύ υψηλού επιπέδου

Χαμηλου επιπεδου
Αρνητική διωνυμική κατανομή

400px|thumb|Συνάρτηση μάζας πιθανότητας για την αρνητική διωνυμική κατανομή με <math>r = 2, 4, 6</math> και <math>p = 0.35</math>.

400px|thumb|Αθροιστική συνάρτηση κατανομής για την αρνητική διωνυμική κατανομή με <math>r = 2, 4, 6</math> και <math>p = 0.35</math>.

Στην θεωρία πιθανοτήτων και στη στατιστική, η **αρνητική διωνυμική κατανομή** είναι μια διακριτή συνάρτηση κατανομής τυχαίας μεταβλητής. Περιγράφει το πλήθος των φορών που πρέπει να επαναλάβουμε ένα  τυχαίο πείραμα με δυο πιθανά αποτελέσματα (επιτυχία - αποτυχία) και πιθανότητα επιτυχίας p μέχρι να έχουμε r επιτυχίες.

Θεωρούμε την τυχαία μεταβλητή X που εκφράζει τον αριθμό των αποτυχιών. Συνολικά επαναλαμβάνουμε το πείραμα r+k φορές, από τις οποίες η τελευταία είναι επιτυχία.
Η πιθανότητα έως ότου να έχουμε r \in \N επιτυχίες να έχουμε k \in \N αποτυχίες σε ανεξάρτητα πειράματα με πιθανότητα επιτυχίας p \in (0, 1) κάθε φορά είναι:
:\operatorname{P}(X = k) = \binom{r+k-1}{r-1} p^r(1-p)^{k}.

## Ορισμός

### Ως άθροισμα γεωμετρικών κατανομών
Έστω X_1, \ldots, X_k ανεξάρτητες τυχαίες μεταβλητές ώστε X_i + 1 ακολουθούν την γεωμετρική κατανομή \mathsf{Geom}(p). Τότε, αφού η γεωμετρική κατανομή μετράει το πλήθος των φορών που πρέπει να επαναλάβουμε ένα πείραμα μέχρι μία επιτυχία, έχουμε ότι
:
  X_1 + \ldots + X_r \sim \mathsf{NB}(r, p).


## Μέση τιμή
Η μέση τιμή προκύπτει από τον ορισμό ως το άθροισμα r τυχαίων μεταβλητών, δηλαδή:
:
  \operatorname{E}[X] = \operatorname{E}\left[ \sum_{i = 1}^r X_i \right] = \sum_{i = 1}^r \operatorname{E}[X_i] = r \cdot \left( \frac{1}{p} - 1\right) = r \cdot \frac{1-p}{p},

χρησιμοποιώντας ότι \operatorname{E}[X_i + 1] = \frac{1}{p}.

## Διακύμανση
Αντίστοιχα, από τον ορισμό της διακύμανσης και αφού X_1, \ldots, X_k είναι ανεξάρτητες, έχουμε ότι:
:
\operatorname{V}[X] =  \operatorname{V}\left[ \sum_{i = 1}^r X_i \right] = r \cdot \operatorname{V}[X_1] = r \cdot \frac{1-p}{p^2}.

## Πιθανογεννήτρια συνάρτηση

Χρησιμοποιώντας ότι X = \sum_{i = 1}^r X_i, για X_i + 1 ανεξάρτητες τυχαίες μεταβλητές που ακολουθούν την γεωμετρική κατανομή, έχουμε ότι:
:
  \operatorname{E}[t^{X}] = \operatorname{E}[t^{\sum_{i = 1}^n X_i}] = \prod_{i = 1}^r \operatorname{E}[t^{X_i}] = \left( \frac{p}{1 - (1-p) e^t} \right)^r,

αφού \operatorname{E}[t^{X_i-1}] = \frac{pe^t}{1 - (1-p) t} για |t|  από τις ιδιότητες της γεωμετρικής κατανομής. 

## Χαρακτηριστική συνάρτηση

Χρησιμοποιώντας ότι X = \sum_{i = 1}^r X_i, για X_i + 1 ανεξάρτητες τυχαίες μεταβλητές που ακολουθούν την γεωμετρική κατανομή, έχουμε ότι:
:
  \operatorname{E}[e^{tX}] = \operatorname{E}[e^{\sum_{i = 1}^n X_i}] = \prod_{i = 1}^r \operatorname{E}[e^{tX_i}] = \left( \frac{p}{1 - (1-p) e^t} \right)^r,

αφού \operatorname{E}[e^{t(X_i-1)}] = \frac{pe^t}{1 - (1-p)e^t} για t  από τις ιδιότητες της γεωμετρικής κατανομής. 

## Δείτε επίσης
* Γεωμετρική κατανομή
* Διωνυμική κατανομή

## Παραπομπές


Κατηγορία:Κατανομές
Κατηγορία:Θεωρία πιθανοτήτων
Χούμπολτ (ποταμός)

Το **ποτάμι Χούμπολτ** είναι ποταμός στις δυτικές ΗΠΑ στην Πολιτεία της Νεβάδα. Έχει μήκος 480 χιλιόμετρα και είναι ο μακρύτερος των βόρειων ΗΠΑ. Πήρε το όνομα του από τον Γερμανό φυσιοδίφη Αλεξάντερ φον Χούμπολτ. Ο Χούμπολτ εκβάλλει στη λεκάνη της ξηρής λίμνης Χούμπολτ, όπου τα νερά του εξατμίζονται: Είναι το σημαντικότερο ποτάμι των ΗΠΑ από άποψη εκτάσεως της λεκάνης απορροής που δεν εκβάλλει σε κάποιο ωκεανό. Με τους παραποτάμους του ο ποταμός Χούμπολτ συλλέγει τα νερά του μεγαλύτερου μέρους της αραιοκατοικημένης βόρειας Νεβάδα, διασχίζοντάς την χονδρικά από την ανατολή προς τη δύση και περνώντας μέσα από ανοίγματα στις οροσειρές, οι οποίες έχουν γενική διεύθυνση στον άξονα βορρά-νότου. Αποτελεί τη μοναδική φυσική οδό επικοινωνιών στην περιοχή του και οι δίοδοί του στις οροσειρές απετέλεσαν μέρος των ιστορικών διαδρομών της προς δυσμάς μεταναστεύσεως, σιδηροδρόμων και σύγχρονων αυτοκινητοδρόμων.

Ο ποταμός πηγάζει από το βόρειο άκρο της Ανατολικής Οροσειράς Χούμπολτ, σε υψόμετρο 1.713 μέτρων, κοντά στην πόλή Γουέλς της Νεβάδα.

## Εξωτερικοί σύνδεσμοι
* 

Κατηγορία:Ποταμοί των ΗΠΑ
Κατηγορία:Νεβάδα
Πανελλήνιο ομαδικό πρωτάθλημα σκακιού

Το Πανελλήνιο ομαδικό (αναφέρεται και ως «διασυλλογικό») πρωτάθλημα στο σκάκι διοργανώνεται από την Ελληνική Σκακιστική Ομοσπονδία. Είναι χωρισμένο σε κατηγορίες, την Α', τη Β' και τη Γ' Εθνική, καθώς και τοπικές κατηγορίες. Η διοργάνωση είναι κοινή για άνδρες και γυναίκες.

## Πρωταθλητές Πανελλήνιου πρωταθλήματος

Κατηγορία:Σκάκι στην Ελλάδα
Σ
|}
Σιδηροδρομικός Σταθμός Εισόδου Νεοχωρίου

Ο **Σιδηροδρομικός Σταθμός Εισόδου Νεοχωρίου** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 8,300 από το σταθμό Αιτωλικού. Βρισκόταν στο Νεοχώρι Μεσολογγίου, στην είσοδο του οικισμού από το Αιτωλικό απ' όπου και πήρε το όνομά του. Εξυπηρετούσε την περιοχή του ως προαιρετική στάση και δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

Εισοδος Νεοχωριου
Εισοδος Νεοχωριου
Εισοδος Νεοχωριου
Σουηδική Βασιλική Ακαδημία των Επιστημών

Η **Σουηδική Βασιλική Ακαδημία των Επιστημών** (σουηδικά: *Kungliga Vetenskapsakademien*, KVA) είναι μια από τις Βασιλικές Ακαδημίες της Σουηδίας. Η Ακαδημία είναι ανεξάρτητος μη κυβερνητικός επιστημονικός οργανισμός με στόχο την προώθηση των επιστημών, κυρίως των φυσικών επιστημών και των μαθηματικών.

Η ακαδημία ιδρύθηκε την 2 Ιουνίου 1739 από τον φυσιοδίφη Κάρολο Λινναίο, τον Jonas Alströmer, τον μηχανολόγο Mårten Triewald, τους δημόσιους υπαλλήλους Sten Carl Bielke και Carl Wilhelm Cederhielm, και τον πολιτικό Anders Johan von Höpken.

## Εικόνες

 Main building of the Royal Swedish Academy of Sciences (Kungliga Vetenskapsakademien), Frescati, Norra Djurgården, Stockholm.jpg|Το κτήριο της Σουηδικής Βασιλικής Ακαδημίας των Επιστημών
 Sessionssal Vetenskapsakademien.JPG|Το εσωτερικό του κτηρίου


## Παραπομπές


## Εξωτερικοί σύνδεσμοι

* 

Σουηδικη
Βασιλικη Ακαδημια Επιστημων
Νικόλαος Τ. Μουζάκης

Ο **Νικόλαος Μουζάκης**, (20 Οκτωβρίου 1866 - 1955), ήταν Έλληνας ιατρός και πολιτικός από τη Ζάκυνθο.

Γεννήθηκε στο Γερακάρη Ζακύνθου το 1866 και ήταν γιος του Τζανέτου και της Μαργετούλας, θείος του ήταν ο συνονόματος του Νικόλαος επίσης πολιτικός. Σπούδασε ιατρική στην Αθήνα, Νάπολη και στο Παρίσι, επέστρεψε στη Ζάκυνθο όπου άσκησε την ιατρική όπου αναφέρεται ότι πρόσφερε αφιλοκερδώς τις υπηρεσίες του σε φτωχούς. Συνελήφθη το 1917 σαν Γερμανόφιλος βασιλικός και εξορίστηκε από το νησί στην Αθήνα και μετέπειτα στην Κρήτη.

Χρημάτισε βουλευτής Ζακύνθου εκλεγμένος στις εκλογές του 1905, 1906, 1910, 1912, 1915 και 1920, γερουσιαστής το 1932 και πρόξενος της Ισπανίας το 1914.

## Πηγές
*Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Έλληνες ιατροί του 19ου αιώνα
Κατηγορία:Βουλευτές Ζακύνθου
Κατηγορία:Έλληνες γερουσιαστές
Κατηγορία:Έλληνες διπλωμάτες
Κατηγορία:Έλληνες ιατροί του 20ού αιώνα
Γεώργιος Μαρίνος

Ο **Γεώργιος Μαρίνος** ήταν Έλληνας πολιτικός από τη Λευκάδα.

## Βιογραφία
Σπούδασε νομική στην Ιταλία κι άσκησε το επάγγελμα του δικηγόρου. Χρημάτισε βουλευτής της Ιονίου βουλής ήταν μέλος του Ριζοσπαστικού κόμματος και υποστηρικτής της ενώσεως των Επτανήσων με την Ελλάδα. Χρημάτισε πληρεξούσιος στην Β΄Εθνοσυνέλευση της Αθήνας το 1862 όπου διορίστηκε μέλος της επιτροπής σύνταξης του συντάγματος. Διορίστηκε επίσης πρώτος νομάρχης Ζακύνθου και Κυθήρων τον Ιούνιο - Αύγουστο 1865 και πρώτος νομάρχης Ζακύνθου τον Απρίλιο - Δεκέμβριο του 1867. 

## Πηγές
* Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Έλληνες πληρεξούσιοι
Κατηγορία:Βουλευτές της Ιονίου Βουλής
Κατηγορία:Νομάρχες Ζακύνθου
Σπυρίδων Νεράτζης

Ο **Σπυρίδων Νεράτζης** (1760 - 1833), ήταν Έλληνος πολιτικός από τη Ζάκυνθο.
## Βιογραφία
Γιος του Νικολάου Νεράτζη ιατρού και διπλωμάτη, σπούδασε νομικά στη Πάδοβα. Αρνήθηκε πρόταση των Γάλλων να βοηθήσει στη δημιουργία της Ιονίου πολιτείας φοβούμενος τις αντιδράσεις του λαού. Χρημάτισε υπουργός οικονομικών της Ιόνιας Βουλής στην κυβέρνηση Ι. Καποδίστρια το 1803, τιμήθηκε με παράσημο για την προσφορά του στην Ιόνιο πολιτεία από τον Ρώσο αυτοκράτορα Αλέξανδρο. Χρημάτισε πρόξενος της Ρωσίας στη Βενετία κι μυήθηκε στη Φιλική Εταιρεία. Πέθανε στο Παρίσι το 1833 όπου είχε μεταβεί για θεραπεία από λιθίαση.

## Πηγές
* Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Υπουργοί της Ιονίου Πολιτείας
Εν Αθήναις Αρχαιολογική Εταιρεία

Η **Εν Αθήναις Αρχαιολογική Εταιρεία**, ή απλά **Αρχαιολογική Εταιρεία** όπως είναι γνωστή, είναι επιστημονική εταιρεία με έδρα την Αθήνα και σκοπό την ανεύρεση και τη διάσωση των αρχαιοτήτων της Ελλάδας, διαφόρων εποχών, τη μελέτη και τη διάδοσή τους. 

Ιδρύθηκε το 1837, με πρωτοβουλία του εμπόρου Κωνσταντίνου Μπέλλιου, με στόχο να βοηθήσει την κρατική Αρχαιολογική Υπηρεσία. Πρώτος πρόεδρός της ανέλαβε ο Ιάκωβος Ρίζος Νερουλός ενώ πρώτος της γενικός γραμματέας ο Αλέξανδρος Ρίζος Ραγκαβής. Η εταιρεία έχει πραγματοποιήσει, από την εποχή της ίδρυσής της, ένα μεγάλο αριθμό αρχαιολογικών ερευνών και μελετών, σε διάφορα σημεία της Ελλάδας. Διοικείται από ενδεκαμελές Διοικητικό Συμβούλιο το οποίο εκλέγεται κάθε τρία χρόνια από Γενική Συνέλευση. Πρόεδροι, Αντιπρόεδροι και Γενικοί Γραμματείς της εταιρείας έχουν χρηματίσει διάφοροι Έλληνες αρχαιολόγοι και προσωπικότητες των γραμμάτων.

Κάθε χρόνο η Εταιρεία εκδίδει τα «Πρακτικά της Αρχαιολογικής Εταιρείας», όπου εκθέτονται αναλυτικές εκθέσεις από το έργο της στην Ελλάδα, την «Αρχαιολογική Εφημερίδα», στην οποία δημοσιεύονται διάφορες μελέτες και δημοσιεύσεις και το «Έργον της Αρχαιολογικής Εταιρείας» (κάθε Μάιο) με σύντομες εκθέσεις των ανασκαφών της. Επίσης, εκδίδει το τριμηνιαίο περιοδικό «Ο Mέντωρ» με ειδήσεις και άρθρα για το έργο της και την αρχαιολογία στην Ελλάδα. Τέλος, εκδίδει διάφορες μονογραφίες για αρχαιολογικά θέματα.

## Κατάλογος Γενικών Γραμματέων της Εταιρείας

*1837-1851: Αλέξανδρος Ρίζος Ραγκαβής
*1851-1852: Σκαρλάτος Βυζάντιος
*1852-1859: Κυριάκος Πιττάκης
*1859-1894: Στέφανος Κουμανούδης
*1895-1909: Παναγιώτης Καββαδίας
*1910-1911: Χρήστος Τσούντας
*1912-1920: Παναγιώτης Καββαδίας (2η θητεία)
*1921-1923: Ιάκωβος Δραγάτσης
*1924-1951: Γεώργιος Οικονόμος
*1951-1979: Αναστάσιος Ορλάνδος
*1979-1988: Γεώργιος Μυλωνάς
*1988-2025: Βασίλειος Πετράκος
*2025-σήμερα: Νικόλαος Καλτσάς

## Εξωτερικοί σύνδεσμοι
* 
* 

### Δημοσιεύσεις της Εταιρείας
* 
* 
* 
* 
* 
* 
* 

## Βιβλιογραφικές πηγές
* «Πρακτικά της πρώτης συνεδριάσεως της εν Αθήναις Αρχαιολογικής Εταιρίας», εκδόθηκε 1846. Πρωτότυπο από Πανεπιστήμιο Κορνέλ. Ψηφιοποιήθηκε στις15 Σεπτ. 2014, από books.google.gr

Κατηγορία:Αρχαιολογία στην Ελλάδα
Νταντασίτης

Ο **Νταντασίτης** (αγγλ. dundasite) είναι σπάνιο ανθρακικό ορυκτό του μολύβδου και του αργιλίου. Το όνομά του το οφείλει στην τοποθεσία όπου πρωτοβρέθηκε, στην Dundas της Τασμανίας στην Ωκεανία. Το ορυκτό ανακαλύφθηκε για πρώτη φορά στην Αδελαΐδα σε περιοχή ιδιοκατασκευμάτων ναρκών. Ο Νταντασίτης για πρώτη φορά περιγράφηκε από τον Ουίλιαμ Πέτερντ (William Frederick Petterd) το 1893.

Ο Νταντασίτης είναι ένα ασυνήθιστο δευτερογενές ορυκτό που ανευρίσκεται στην ζώνη οξείδωσης των μεταλλευτικών αποθέσεων του μολύβδου. Μπορεί επίσης να είναι διάστικτος από κίτρινο Κερουσίτη. Ορυκτά με τα οποία σχετίζεται είναι ο κερουσίτης, πλαττνερίτης, αζουρίτης, ο μαλαχίτης, ο πυρομορφίτης, ο μιμητίτης, ο μπωνταντίτης, ο νταφτίτης, ο γιββσίτης, ο αλλοφανής και ο λειμονίτης .
 
Μέχρι στιγμής έχει εντοπιστεί στα εξής ορυχεία: εκτός από το Dundas της Τασμανία στην Αυστραλία, ανευρίσκεται στη Λιέγη στο Βέλγιο, στο Guangxi στη Λαϊκή Δημοκρατία της Κίνας, στα γερμανικά κρατίδια Niedersachsen (όρη Χαρτς), Βόρεια Ρηνανία-Βεστφαλία (Sauerland, Siegen), Rheinland-Pfalz (Nothweiler, Bad EMS, Rheinbreitbach), στη Γαλλία (Αλσατία, Ακουιτανία, Λανγκντόκ-Ρουσιγιόν, *Provence-Alpes-Cote d'Azur* και *Rhône-Alpes*) στα μεταλλεία Λαυρίου (Αττική στην Ελλάδα), την Αγγλία, τη Σκωτία, την Ουαλία στο Galway και  στο Tipperary στην Ιρλανδία. Επίσης βρίσκεται στη Λομβαρδία, τη Σαρδηνία, την Τοσκάνη και τη Βενετία στην Ιταλία, στο κοίτασμα Τσουμέμπ στη Ναμίμπια, στην Βόρειο Νησί της Νέας Ζηλανδίας, στην Καρινθία, στο Σάλτσμπουργκ και στη Στυρία στην Αυστρία, στη Μοραβία στην Τσεχική Δημοκρατία, στο νομό Heves στην Ουγγαρία, καθώς και στη Νεβάδα, Νιου Τζέρσεϊ και το Νέο Μεξικό στις ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο του Αγίου Κωνσταντίνου Καμάριζας.

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Πηγές
*Mindat

Κατηγορία:Ορυκτά του αργιλίου
Κατηγορία:Ορυκτά του μολύβδου
Κατηγορία:Ανθρακικά ορυκτά
Άγγελος Όριος

Ο **Άγγελος Όριος** ή **Όριο** ήταν Έλληνας πολιτικός και διπλωμάτης από τη Λευκάδα.

Χρημάτισε πρόεδρος της Γερουσίας, της προσωρινής κυβερνήσεως της Ιονίου Πολιτείας που συστάθηκε αμέσως μετά της κατάληψης των Επτανήσων από Ρώσους και Οθωμανούς το 1800. Πρώτη ενέργεια της κυβέρνησης ήταν η σύνταξη του πρώτου συντάγματος της Ιονίου πολιτείας το λεγόμενο Βυζαντινό. Ο Όριος είχε βοηθήσει στην κατάληψη της Λευκάδας κι είχε χρηματίσει διοικητής Λευκάδος και Ιθάκης. Ήταν μέλος της 12 αμελούς διπλωματικής αποστολής που μετέβη στην Πετρούπολη και στην Κωνσταντινούπολη για τη σύνταξη της συνθήκης του 1800 η οποία επικύρωσε την ίδρυση του *Ηνωμένου Κράτους των Ιονίων Νήσων*.

Πέθανε στις 29 Απριλίου 1829 στη Λευκάδα.

## Πηγές
*Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Γερουσιαστές της Ιονίου Πολιτείας
Δημήτριος Πλέσσας

Ο **Δημήτριος Πλέσσας** (1783 - 1859), ήταν Έλληνας φιλικός δικαστικός και πολιτικός.
## Βιογραφία
Γεννήθηκε στη Ζάκυνθο, ήταν γιος του Ιωάννη Δημητρίου Πλέσσα, σπούδασε νομικά στη Μπολόνια και διετέλεσε δικαστής Κεφαλληνίας. Το 1828 μυήθηκε στη Φιλική Εταιρεία και αναφέρεται ότι βοήθησε στην επανάσταση του 1821 προσφέροντας χρήματα και πολεμοφόδια.

Χρημάτισε βουλευτής της Ιονίου πολιτείας στην Στ' βουλή, στη Θ' βουλή και γερουσιαστής το 1834. Κατά τη βουλευτική του θητεία πρότεινε πολλές μεταρρυθμίσεις ανάμεσα τους τη μείωση του μισθού του αρμοστή, για αυτές τις προτάσεις του συνελήφθη και φυλακίστηκε στο φρούριο Ζακύνθου. 

Πέθανε στη Ζάκυνθο στις 9 Απριλίου 1859.
## Πηγές
*Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Βουλευτές της Ιονίου Βουλής
Κατηγορία:Γερουσιαστές της Ιονίου Πολιτείας
Ανδρέας Πλέσσας

Ο **Ανδρέας Πλέσσας** (Κούκιεση Ζακύνθου 1814 - Πύργος 1881), ήταν Έλληνας νομικός και πολιτικός.
## Βιογραφία
Σπούδασε νομικά στην Κέρκυρα και την Πίζα και διετέλεσε δικαστής και εφέτης. Χρημάτισε βουλευτής της ΙΒ' και ΙΓ' βουλής της Ιονίου πολιτείας και ψήφισε υπέρ της ένωσης των Επτανήσων με την Ελλάδα. Ήταν πληρεξούσιος στην Β' εθνική συνέλευση των Αθηνών το 1864. 

## Πηγές
*Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Βουλευτές της Ιονίου Βουλής
Κατηγορία:Έλληνες πληρεξούσιοι
1. ΦΚ Καϊζερσλάουτερν

Η **1. ΦΚ Καϊζερσλάουτερν** (γερμανικά: *1. FC Kaiserslautern*) είναι επαγγελματικός ποδοσφαιρικός σύλλογος που εδρεύει στην πόλη του Καϊζερσλάουτερν, στη Γερμανία. Η Καϊζερσλάουτερν ιδρύθηκε το 1900 και είναι μία από τις πιο ιστορικές ομάδες του γερμανικού ποδοσφαίρου. Ο σύλλογος έχει 15.000 μέλη.

Σημαντικές ευρωπαϊκές επιτυχίες της ομάδας ήταν η συμμετοχή στα προημιτελικά του Champions league το 1999 καθώς και η διπλή συμμετοχή στα ημιτελικά του UEFA-Cup (1982, 2001). Μοναδικά είναι τα επιτεύγματα της ομάδας στη Μπούντεσλιγκα τη χρονιά 1995/96 καθώς κατέκτησε το κύπελλο Γερμανίας αλλά υποβιβάστηκε στη Β΄ κατηγορία και τη χρονιά 1997/98, όπου μετά από την άνοδο της από τη Β΄ Κατηγορία κατάφερε να κατακτήσει τον τίτλο της πρωταθλήτριας. Εκείνη τη χρονιά προπονητής της ομάδας ήταν ο Ότο Ρεχάγκελ.

Έδρα του ποδοσφαιρικού τμήματος της ομάδας είναι το Fritz-Walter-Stadion, ονομασία που πήρε από τον ιστορικό αρχηγό της εθνικής ομάδας της Γερμανίας, νικήτριας του Μουντιάλ 1954.

Μετά απο μια τριετή περιπλάνηση  στην τρίτη κατηγορία του γερμανικού ποδοσφαίρου, το 2022 επανήλθε στην 2η κατηγορία. 

## Οι τίτλοι
Η Καϊζερσλάουτερν έχει στην κατοχή της επτά εγχώριους τίτλους.

* 4 **[[Πρωτάθλημα ποδοσφαίρου Γερμανίας| Πρωταθλήματα Γερμανίας]]**: 1950–51, 1952–53, 1990–91, 1997–98 

* 2 **[[Κύπελλο Γερμανίας| Κύπελλα Γερμανίας]]**: 1990, 1996

* 1 **Σούπερ Καπ Γερμανίας**: 1991

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις αθλητικών συλλόγων το 1900
Κατηγορία:Ιδρύσεις ποδοσφαιρικών ομάδων το 1900
Βέγορα Φλώρινας

Τα **Βέγορα**, ή αλλιώς η **Βεγόρα**,  είναι χωριό της Φλώρινας. Παλαιότερα λεγόταν **Νόβιγκραντ** ή **Νέογρατ** και κατοικούνταν μέχρι την ανταλλαγή πληθυσμών το 1923 από αμιγή μουσουλμανικό πληθυσμό, που αντικαταστάθηκε από πρόσφυγες της Μικράς Ασίας και του Πόντου. Ο οικισμός βρίσκεται στη νοτιοδυτική όχθη της Βεγορίτιδας και έχει πληθυσμό 463 κατοίκων, σύμφωνα με την απογραφή του 2011.

## Ιστορία
Στις παρυφές του χωριού και σε άμεση σχέση με τη λίμνη έχουν εντοπιστεί λείψανα της ανθρώπινης παρουσίας, τα οποία χρονολογούνται από τη Νεολιθική και την Πρώιμη Εποχή του Χαλκού (τοποθεσίες Νησί, Τσαΐρια, Γκαγιά, Μέτλα), ενώ ερείπια ελληνιστικών, ρωμαϊκών και βυζαντινών αρχαιοτήτων πιστοποιούν τη διαχρονική σημασία της περιοχής, που ενισχύθηκε και από τη διέλευση της Εγνατίας Οδού. Ορισμένοι ερευνητές, μάλιστα, επιχειρούν να ταυτίσουν τις πόλεις Λεβαία και Βοκερία της αρχαίας Εορδαίας με κάποιες από αυτές τις εγκαταστάσεις, στηριζόμενοι και στις ιστορικές αναφορές αρχαίων συγγραφέων. Οι παραγωγικές τους δραστηριότητες καθιστούν τη Βεγόρα μια από τις πιο δυναμικές αγροτικές κοινότητες της περιοχής, με έμφαση κυρίως στις καλλιέργειες οπωροφόρων δένδρων (ροδάκινα, μήλα), αμπελιών, σπαραγγιών.

## Εξωτερικοί σύνδεσμοι
* Χάλκινη ασπίδα από τη Βεγόρα της Φλώρινας
* Το έθιμο του ανάμματος της φωτιάς στη Βεγόρα

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Λαγοφυτονήσια Αλοννήσου

Τα **Λαγοφυτονήσια** είναι συστάδα τριών μικρών νησίδων που βρίσκονται νοτιανατολικά της Αλοννήσου και βόρεια της νήσου Σκάντζουρα. Οι νησίδες είναι ακατοίκητες και ανήκουν στο θαλάσσιο πάρκο Αλοννήσου. Διοικητικά ανήκουν στον δήμο Αλοννήσου. Η βορειότερη νησίδα ονομάζεται Κασίδης, η νοτιότερη και μεγαλύτερη Πολεμικά και ανάμεσα τους βρίσκεται η Λαχανού.

κατηγορία:Σποράδες
Κατηγορία:Ελληνικές βραχονησίδες
Κατηγορία:Νησιωτικά συμπλέγματα Ελλάδας
Κατηγορία:Θαλάσσιο Πάρκο Αλοννήσου Βορείων Σποράδων
Αδέλφι Αλοννήσου

Το **Αδέλφι** (ή **Μεγάλο Αδέλφι**) είναι ένα μικρό νησί των Βορείων Σποράδων και βρίσκεται νοτιοανατολικά της Αλοννήσου. Αποτελεί ένα από τα καταφύγια της μεσογειακής φώκιας και ανήκει στους Αδελφούς Αλοννήσου.

## Εξωτερικοί σύνδεσμοι
*Εθνικό θαλάσσιο πάρκο Αλοννήσου, Βορείων Σποράδων

Κατηγορία:Θαλάσσιο_Πάρκο_Αλοννήσου_Βορείων_Σποράδων
Κατηγορία:Νησιά των Σποράδων
Κατηγορία:Ελληνικές βραχονησίδες
Κατηγορία:Αλόννησος
Σφήκα Αλοννήσου

Η **Σφήκα** είναι ακατοίκητη νησίδα των Βορείων Σποράδων και βρίσκεται βόρεια της Κυρά Παναγιάς. Αποτελεί ένα από τα καταφύγια της μεσογειακής φώκιας.

## Εξωτερικοί σύνδεσμοι
* Εθνικό θαλάσσιο πάρκο Αλοννήσου, Βορείων Σποράδων

Κατηγορία:Σποράδες

Κατηγορία:Ελληνικές βραχονησίδες
Κατηγορία:Θαλάσσιο Πάρκο Αλοννήσου Βορείων Σποράδων
Κοκκινονήσι Αλοννήσου

To **Κοκκινονήσι** είναι πολύ μικρό ακατοίκητο νησί των Βορείων Σποράδων και βρίσκεται ανατολικά της Αλοννήσου απέναντι από την παραλία Κοκκινόκαστρο. 

Κατηγορία:Σποράδες
Κατηγορία:Ελληνικές βραχονησίδες
Κατηγορία:Θαλάσσιο Πάρκο Αλοννήσου Βορείων Σποράδων
Σταυρός Αλοννήσου

Ο **Σταυρός** είναι ένα πολύ μικρό ακατοίκητο νησί των Βορείων Σποράδων και βρίσκεται δυτικά της Αλοννήσου. 

Κατηγορία:Σποράδες
Μέλισσα Αλοννήσου

μικρογραφία|Μέλισσα Αλοννήσου
Η **Μέλισσα** είναι πολύ μικρή ακατοίκητη νησίδα των Βορείων Σποράδων και βρίσκεται νοτιοανατολικά της Κυρά Παναγιάς.

## Εξωτερικοί σύνδεσμοι
*Εθνικό θαλάσσιο πάρκο Αλοννήσου, Βορείων Σποράδων

Κατηγορία:Σποράδες
Κατηγορία:Θαλάσσιο Πάρκο Αλοννήσου Βορείων Σποράδων
Στρογγυλό Σκοπέλου

Το **Στρογγυλό** είναι μία μικρή ακατοίκητη βραχονησίδα των Βορείων Σποράδων δυτικά της Σκοπέλου.  Στα ανατολικά και πολύ κοντά της βρίσκεται  μια μεγαλύτερη νησίδα, η Δασιά. Το υψηλότερο σημείο της είναι 30 μέτρα.  

## Παραπομπές


Κατηγορία:Ελληνικές βραχονησίδες
Κατηγορία:Σποράδες 
Κατηγορία:Σκόπελος
Πλευρό Σκοπέλου

Το **Πλευρό** ή **Πλέρο** ή **Πλερόνησο** είναι μία μικρή ακατοίκητη βραχονησίδα των Βορείων Σποράδων  δυτικά της Σκοπέλου. Βρίσκεται απέναντι από τον παράλιο οικισμό Νέο Κλήμα, βορειοδυτικά από τη νησίδα Δασιά. 

## Παραπομπές


Κατηγορία:Ελληνικές βραχονησίδες
Κατηγορία:Σποράδες 
Κατηγορία:Σκόπελος
Κασίδα Σκοπέλου

Η **Κασίδα** ή **Κασίδης** είναι μία μικρή ακατοίκητη βραχονησίδα των Βορείων Σποράδων και βρίσκεται δυτικά της Σκοπέλου, κοντά στη Δασιά. 

Στη βραχονησίδα υπάρχει ναυάγιο μάλλον της ρωμαϊκής εποχής, για το οποίο δεν υπάρχουν περαιτέρω πληροφορίες. 

## Παραπομπές

Κατηγορία:Ελληνικές βραχονησίδες
Κατηγορία:Σποράδες 
Κατηγορία:Σκόπελος
Ανατροπή πλοίου

**Ανατροπή πλοίου**, κοινώς "αναποδογύρισμα" και ειδικότερα στη κοινή ναυτική γλώσσα "**σουρφετάρισμα**" χαρακτηρίζεται συνήθως η από βίαιο αίτιο (σφοδρό άνεμο, έντονο κυματισμό) μεταβολή της θέσης ισορροπίας ενός πλοίου με συνέπεια αυτό ν΄ ανατραπεί (να αναποδογυρίσει).

Τέτοιο ναυτικό ατύχημα συνέβαινε παλαιότερα στα ιστιοφόρα πλοία όταν ενέσκηπταν απότομοι και ριπαίοι άνεμοι οπότε το πλήρωμα δεν προλάβαινε την κατάλληλη διευθέτηση των ιστίων (πανιών). Στους νεότερους χρόνους, εποχή των μηχανοκινήτων πλοίων, ανατροπή πλοίου μπορεί να συμβεί κυρίως σε επικίνδυνη κλίση πλοίου από μετατόπιση φορτίου ή σε περίπτωση ύπαρξης μεγάλων ελεύθερων επιφανειών ύδατος ή υγρού μεταφερομένου φορτίου. Μέγιστο τέτοιο κίνδυνο διατρέχουν κυρίως τα μεταλλευματοφόρα και τα πλοία μεταφοράς χύδην φορτίου, όταν βρεθούν σε μεγάλο κυματισμό και υποστούν μεγάλους διατοιχισμούς.

Ιδιαίτερη περίπτωση αποτελεί η "**εκούσια ανατροπή**" που μπορεί να συμβεί, όσο κι αν ακούγεται περίεργο, ακόμα και σε διάσωση πλοίου. Κλασικό παράδειγμα εκούσιας ανατροπής υπήρξε εκείνο του ιταλικού θωρηκτού "Λεονάρντο ντα Βίτσι".

Το Θωρηκτό "Λεονάρντο ντα Βίντσι" ευρισκόμενο αγκυροβολημένο στον όρμο του Τάραντα, βάθους 6 οργιών, στις 2 Αυγούστου του 1916 λόγω έκρηξης που σημειώθηκε στη πρυμναία πυριτιδαποθήκη ανατράπηκε τελείως και οι πύργοι του χώθηκαν στο λασπώδη βυθό. Η έκρηξη εκείνη είχε δημιουργήσει δύο μεγάλα ρήγματα εκατέρωθεν της πυριτιδαποθήκης και ένα εγκάρσιο στο κατάστρωμα. 
Τότε επιχειρήθηκε μετά από κοπιώδη εργασία καταδυτικών συνεργείων η ανέλκυσή του στην επιφάνεια, με πεπιεσμένο αέρα και σε πλήρη ανατροπή, με την τρόπιδα προς τα πάνω. Στη συνέχεια αργά αργά ρυμουλκήθηκε αναποδογυρισμένο στη μεγάλη μόνιμη δεξαμενή του Τάραντα όπου χωρίς απάντληση της δεξαμενής άρχισαν οι εργασίες επισκευής των πλευρικών ρηγμάτων. Μετά την ολοκλήρωση αυτών και πάλι ρυμουλκούμενο εξήλθε της δεξαμενής όπου και επιχειρήθηκε  με επιτυχία η παλινόρθωση του σκάφους και επανεισαγωγή του στη δεξαμενή με κανονικό αυτή τη φορά δεξαμενισμό (με απάντληση) για την ολοκλήρωση των επισκευών. Την εποχή εκείνη το γεγονός αυτό, λαμβάνοντας υπόψη το μέγεθος του σκάφους και τις εξ αυτού δυσκολίες της επιχείρησης, θεωρήθηκε σπουδαίο κατόρθωμα των Ιταλών ναυπηγών επισύροντας τον θαυμασμό όλου του τότε ναυτικού κόσμου.

Επίσης "εκούσια ανατροπή" πραγματοποιείται και στο πείραμα ευσταθείας ειδικά των ναυαγοσωστικών σκαφών στη διάρκεια του οποίου το πλήρωμα παραμένει εντός του σκάφους στις θέσεις του φορώντας ειδικές ζώνες ασφαλείας.

Κατηγορία:Πλοίο
Κατηγορία:Ευστάθεια πλοίου
Μιχαήλ Μάρουλος

Ο **Μιχαήλ Μάρουλος** ο **Ταρχανιώτης** (1453 - 11 Απριλίου 1500) ήταν Έλληνας λόγιος του 15ου αιώνα.

## Βιογραφικά στοιχεία
Γονείς του ήταν ο Μανίλιος Μάρουλος και η Ευφροσύνη Ταρχανιώτη, ευγενείς πρόσφυγες στην Ιταλία από το Βυζάντιο μετά την κατάλυση της Αυτοκρατορίας. 

Εστάλη στη Βενετία από τον συγγενή του Ζαχαρία Σκορδύλη από την Κρήτη, από τον οποίο και διδάχτηκε τα πρώτα Ελληνικά γράμματα. Λατινικά έμαθε από τον περιφανή Σανελλίκο. Αργότερα εστάλη στην Πάδουα και σπούδασε φιλοσοφία με υποτροφία του Βησσαρίωνα.

Ήταν όμορφος άνδρας και είχε ιπποτικό χαρακτήρα. Μετά τον θάνατο του προστάτη του το 1472, διήγε πλάνητα βίο, καταλήγοντας μισθοφόρος στους Έλληνες του οπλαρχηγού Νικόλαου Ράλλη. Ο Μάρουλος ακατάπαυστα ασχολούνταν με τις Μούσες, και έτσι, ακόμα και μέσα στην στρατιωτική του ζωή έγραψε σε άψογη λατινική γλώσσα τα τέσσερα βιβλία των Επιγραμμάτων, και τα τρία των ύμνων του.

Όταν μετά από μικρό χρονικό διάστημα παραιτήθηκε από την στρατιωτική υπηρεσία ήρθε στη Φλωρεντία και φιλοξενήθηκε ευμενέστατα από τον Λαυρέντιο των Μεδίκων. Κατά την εποχή εκείνη στην Ιταλία οι σπουδές της Ελληνικής γλώσσας είχαν φτάσει στο αποκορύφωμα με δασκάλους τον Ανδρόνικο Κάλλιστο και το Δημήτριο Χαλκοκονδύλη. Άνδρες και γυναίκες ευγενούς καταγωγής και εξόχων προσωπικών πλεονεκτημάτων επιδίδονταν στην εκμάθησή τους. 

Ο Ταρχανιώτης πέθανε στις 11 Απριλίου του 1500, όταν επανερχόμενος έφιππος από την Βολτέρα, όπου είχε πάει να επισκεφτεί κάποιον φίλο του, έπεσε στον ποταμό Κεκίνα και πνίγηκε. Έξι έτη αργότερα πέθανε και η σύζυγός του Αλεξάνδρα Σκάλα.

## Συγγράμματα
Επαινέθηκε από τους συγχρόνους και μεταγενεστέρους του ως ο πιο μορφωμένος Έλληνας του 15ου αιώνα, και στα Λατινικά αντάξιος των τότε εξέχοντων Ιταλών. Ανήκε στην Ακαδημία του Ποντάκου και είχε σφιχτές σχέσεις με τον Σαναζάκο, ο οποίος και τον υπερασπίστηκε στην διαμάχη του με τον Πολιτσιάνο. 

Εξαιτίας των Ελληνικών Ύμνων του στους Ελληνικούς Θεούς χαρακτηρίστηκε "ειδωλολάτρης"(εθνικός) από μερικούς, και ιδίως από τον Έρασμο.

## Αναφορές


## Πηγές
* 

Κατηγορία:Έλληνες λόγιοι του 15ου αιώνα
Κατηγορία:Βυζαντινοί του 15ου αιώνα
Κατηγορία:Έλληνες στρατιωτικοί σε στρατούς άλλων κρατών
Ελληνικό Γυμνάσιο Ρώμης

Το **Ελληνικό Γυμνάσιο Ρώμης** ήταν σχολή προς εκμάθηση της ελληνικής γλώσσας και μελέτης των Ελλήνων συγγραφέων που λειτούργησε στη Ρώμη. Ιδρύθηκε μετά από τις επίμονες προσπάθειες του Ιανού Λάσκαρι και με την ευνοϊκή σύμπραξη του Πάπα Λέοντα Ι΄. Ο Λάσκαρις ήταν φίλος και οικείος των Μεδίκων. Όταν ο Λέων Ι' έγινε Πάπας, κάλεσε τον Λάσκαρι στη Ρώμη. Ο Λάσκαρις ερχόμενος στη Ρώμη άρχισε αμέσως τις προσπάθειες ίδρυσης Γυμνασίου για τη διατροφή και εκπαίδευση προσφύγων νέων από την υπόδουλη Ελλάδα. Ο Λέων έδωσε τη συγκατάβασή του, και έτσι το Γυμνάσιο ανεγέρθη στους πρόποδες του Κυρίνου λόφου. Για την ενέργειά τους αυτή ο Πάπας και ο Λάσκαρις αξιώθηκαν των επαίνων των συγχρόνων τους, και ιδιαίτερα του Ιερώνυμου Βίδα και Μάρκου Μουσούρου. Πολλοί σημαντικοί άνδρες αποφοίτησαν στο σχολείο αυτό. Ιδιαίτερα ο Κωνσταντίνος Ράλλης, Νικόλαος Σοφιανός, Χριστόφορος Κονταλέος. Ματθαίος Δεβάρης, και άλλοι. Το Γυμνάσιο ήταν εξοπλισμένο με τυπογραφικό πιεστήριο, από το οποίο τυπώθηκαν και εκδόθηκαν πολλά συγγράμματα των νεαρών φοιτητών. Αργότερα, όταν ο Λάσκαρις εγκατέλειψε τη Ρώμη και πήγε στη Γαλλία για να μπει στην υπηρεσία του βασιλιά, ο δε Λέων Ι' απεβίωσε το 1521, η λειτουργία του γυμνασίου φαίνεται ότι έληξε. Αυτό εκλαμβάνουμε και από μια επιστολή την οποία γράφει ο Αρσένιος ο Μονεμβασίας προς τον ίδιο τον Λάσκαρι.
## Πηγές
* 
* 

Κατηγορία:Εκπαίδευση και έρευνα στη Ρώμη

Κατηγορία:Κτίρια και κατασκευές στη Ρώμη
Ρωμης
Άγγελος Λάσκαρις

Ο **Άγγελος Λάσκαρις** ήταν Έλληνας λόγιος του 16ου αιώνα.

## Βιογραφικά στοιχεία
Πατέρας του ήταν ο Ιάνος. Έζησε ελεύθερο βίο και κατά τον Παπαδόπουλο επιβάρυνε την οικογένειά του λόγω άσκοπων και νεανικών παρεκτροπών. Έγινε όμως μεγάλος λόγιος και εξέδωσε στο Παρίσι παρά του Ιακώβου Οπωρινού την Συλλογή των Ελληνικών και Λατινικών επιγραμμάτων του πατέρα του (1537) και την λατινική μετάφραση μερικών Κεφαλαίων του Πολυβίου (Περί της των οπλιτών καταστάσεως). 

Στην έκδοση των επιγραμμάτων υπάρχει επιστολή του Ιακώβου Τουζάνου, μαθητή του Ιάνου που διευθύνεται στον Άγγελο Λάσκαρι.

## Πηγές
* 



Κατηγορία:Έλληνες λόγιοι του 16ου αιώνα
Ιωάννης Λάσκαρις

Ο **Ιωάννης Λάσκαρις** ήταν Έλληνας λόγιος του 16ου αιώνα.
## Βιογραφικά στοιχεία
Θείος του ήταν ο Ιανός Λάσκαρις.

## Συγγράμματα
Σύμφωνα με τον Παπαδόπουλο έγραψε επιστολή προς τον Καρδινάλιο Αρραγώνιο περί της οικογένειας και του πατέρα του.
## Πηγές
* 
## Βιβλιογραφία
*Σπυρίδων Βλαντής, «Ιωάννης Λάσκαρις»Δελτίον της Ιστορικής και Εθνολογικής Εταιρείας της Ελλάδος, τομ. Ι,γ σελ.142-145

Κατηγορία:Έλληνες λόγιοι του 16ου αιώνα
Φραγκίσκος Λάσκαρις

Ο **Φραγκίσκος Λάσκαρις** ήταν Έλληνας λόγιος του 16ου αιώνα.

## Βιογραφικά στοιχεία
Ήταν γιος ή εγγονός του Ιάνου.

## Συγγράμματα
Έγραψε σημειώσεις *Eις Ηλιόδωρον*, οι οποίες εκδόθηκαν στην Βασιλεία το 1534.

## Πηγές
* 

Κατηγορία:Έλληνες λόγιοι του 16ου αιώνα
Νικόλαος Λουκάνης

Ο **Νικόλαος Λουκάνης** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στη Ζάκυνθο και άκμασε μάλλον στις αρχές του 16ου αιώνα. Άγνωστο είναι πότε πέθανε και με ποιους άλλους λογίους σχετιζόταν.

## Συγγράμματα
Μετάφρασε ή μάλλον μετέφερε την Ιλιάδα του Ομήρου σε απλά Ελληνικά και σε οκτασύλλαβους στίχους ανομοιοκατάληκτους. Η πρώτη του έκδοση έφερε τον τίτλο: *Ομήρου Ιλιάς μεταβληθείσα πάλαι εις κοινήν γλώσσαν, νύν δε δοορθωθείσα και διατυπωθείσα συντόμως και κατά βιβλία, καθώς έχει η τού Ομήρου Βίβλος παρά Νικολάου Λουκάνου.*

Η έκδοση αυτή είναι διακοσμημένη με ξυλογραφίες που παριστάνουν αστείους αναχρονισμούς, π.χ. τον ιερέα Χρύση με ρωμαιοκαθολικά ράσα, τον Αχιλλέα ντυμένο ως μεσαιωνικό κόμητα.

Στο τέλος της ίδιας έκδοσης περιέχεται και η «Έπαρσις της Τροίας», στιχούργημα του ίδιου του Λουκάνη.

Η «Έπαρσις της Τροίας» μετατυπώθηκε και εκδόθηκε με σχόλια και προλεγόμενα το 1836 από τον Κ. Ασώπιο.

## Παραπομπές


## Πηγές
* 
* Γιάνης Κορδάτος: *Ιστορία της Νεοελληνικής λογοτεχνίας. Από το 1453 ως το 1961*, τόμος πρώτος, εκδ. Επικαιρότητα, Αθήνα 1983

Κατηγορία:Έλληνες λόγιοι του 16ου αιώνα
Ιάκωβος Τριβώλης

Ο **Ιάκωβος Τριβώλης** (1490;-1547) ήταν Έλληνας λόγιος του 16ου αιώνα.

## Βιογραφικά στοιχεία
Ήταν Κερκυραίος. Ο Σοφιανός τον ονομάζει «*ιλαρότερο και χαριέστατον ποιητή*». Είχε και έναν γιο, τον Καντίνο, τον οποίο ο Σοφιανός αναφέρει ως «*σοφότερο και σπουδαιότερο*».
## Συγγράμματα

Έργα του είναι δύο χυδαιόφραστα συνθέματα σε στίχους ομοιοκατάληκτους. Τα δύο συνθέματα είναι
* «*Ἡ ἱστορία τοῦ Ταγιαπιέρα*» που εξυμνεί τα ανδραγαθήματα κάποιου Ενετού τριήραρχου που αρίστευσε απέναντι από το Δυρράχιο, και
* «*Ἡ ἱστορία τοῦ ῥὲ τῆς Σκοτζιᾶς μὲ τὴν ῥήγισσα τῆς Ἐγγλητέρας*» που λαμβάνει την υπόθεση από κάποιο μυθικό διήγημα από *[[το Δεκαήμερο]]* του Βοκκακίου, στην οποία ο Λουδοβίκος αποκαλύπτει στην Βεατρίκη τον προς εαυτήν έρωτά του.

## Πηγές
* 

## Παραπομπές


Κατηγορία:Έλληνες λόγιοι του 16ου αιώνα
Γεώργιος Κορίνθιος

Ο **Γεώργιος Κορίνθιος** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στη Μονεμβασία και ήταν ανιψιός του Αρσένιου Αποστόλη, ο οποίος και τον εκπαίδευσε. Αργότερα ο Κορίνθιος έγινε μαθητής του Ιωάννη Λάσκαρι. Έφερε τον τίτλο του Κόμητος. Ήταν άνδρας πολύ φιλόπατρις και τηρούσε επιστολική κοινολογία με τους σοφούς της εποχής του. Παρ' όλες τις προτροπές των φίλων του, ο Κορίνθιος ποτέ δεν συνέγραψε αυτά που μελετούσε.

## Συγγράμματα
Ο Κορίνθιος, αν και αποδεκτός σοφός της εποχής του δεν άφησε καμία γραπτή σπουδή, ούτε βιβλία. Σώζονται μόνο τέσσερις επιστολές προς Κορίνθιο, δύο του Μιχαήλ Παραστράτη, και από μία του Γεώργιου Βαλσαμώνος και Παύλου Μανούτιου αντίστοιχα, που δημοσιεύτηκαν από τον Λαμίο και τον Μουστοξύδη. 

Σώζεται επίσης μια επιστολή του Κορίνθιου πρός Ερμόδωρο, που χρονολογείται το 1539 και δημοσιεύτηκε από τον Μουστοξύδη.

## Πηγές
* 

Κατηγορία:Έλληνες λόγιοι του 16ου αιώνα
Άγγελος Φόρτιος

Ο **Άγγελος Φόρτιος** ή **Φόρδιος** ήταν Έλληνας ιατρός και λόγιος του 16ου αιώνα.

## Βιογραφικά στοιχεία
Ο Φόρτιος γεννήθηκε στην Κρήτη στις αρχές του 16ου αιώνα. Λεπτομέρειες για τις σπουδές και τη δράση του δεν έχουμε επαρκείς. Το βέβαιο είναι ότι σπούδασε Ιατρική στην Ιταλία, όπου παρέμεινε και άσκησε το επάγγελμα του ιατρού με μεγάλη επιτυχία. Αναδείχθηκε, όπως αναφέρει ο σύγχρονός του εκδότης Νικόλαος Σοφιανός, *«άριστος και διασημότατος ιατρός, και όντως άλλος Ιπποκράτης»*.

## Πηγές
* 



Κατηγορία:Έλληνες ιατροί του 16ου αιώνα
Κατηγορία:Έλληνες λόγιοι του 16ου αιώνα
Λεονάρδος Φόρτιος

Ο **Λεονάρδος Φόρτιος** ήταν Έλληνας λόγιος του 16ου αιώνα.
## Βιογραφικά στοιχεία
Ήταν σύγχρονος και πιθανώς συγγενής του Άγγελου. 
## Συγγράμματα
Έγραψε σε στίχους της καθομιλουμένης περί στρατιωτικής, που εκδόθηκε υπό τον τίτλο «*Ποίημα νέον, πάνυ ωραίον και ωφέλιμον τοις αναγινωσκομένοις περί στρατιωτικής πραγματείας, συνθεμένον παρά Λεονάρδου, Ρωμαίου, Κόμητος Παλατίνου*» στην Βενετία το 1531.
## Πηγές
* 

Κατηγορία:Έλληνες λόγιοι του 16ου αιώνα
Αλέξανδρος Φόρτιος

Ο **Αλέξανδρος Φόρτιος** ήταν Έλληνας λόγιος του 16ου αιώνα.

## Βιογραφικά στοιχεία
Ήταν Κερκυραίος. Πραγματοποίησε τη διατριβή του στην Ιταλία, και ίσως και στην Κωνσταντινούπολη, όπου ήρθε σε διένεξη με το Πατριαρχείο.
 
## Συγγράμματα
* Έγραψε πέντε επιγράμματα και δύο δεκατετράστιχα ιταλικά μελύδρια που δημοσιεύτηκαν στο σύγγραμμα «Tempio della Divina Signora Giovanna d' Aragona fabricato da tatti i più gentili spiriti» στη Βενετία το 1555. 
* Εκτός αυτόυ έγραψε «*Σχόλια στον Πίνδαρο*» που δημοσίευσε ο Σακκελίωνας.
* «*Κωμοδοδιάλογος*» 

## Πηγές
* 



Κατηγορία:Έλληνες λόγιοι του 16ου αιώνα
Σοφιανός

Με το όνομα **Σοφιανός** μπορεί να αναφέρονται τα εξής πρόσωπα:
* Ο Νικόλαος Σοφιανός, λόγιος του 16ου αιώνα,
* Ο Μιχαήλ Σοφιανός (Χίος), λόγιος του 16ου αιώνα
* Ο Νικόλαος Σοφιανός (ιατρός), ιατρός και λόγιος του 16ου αιώνα,
* Ο Μιχαήλ Σοφιανός, λόγιος του 16ου αιώνα
* Ο Σοφιανός Δρυινουπόλεως, επίσκοπος του 17ου αιώνα
Θωμάς Ελεαβούλκος

Ο **Θωμάς Ελεαβούλκος** ο **Νοταράς** ήταν Έλληνας λόγιος του 16ου αιώνα. Αναφέρεται επίσης ως μοναχός με το όνομα **Θεοφάνης**.
## Βιογραφικά στοιχεία
Γεννήθηκε στις αρχές του 16ου αιώνα στην Κορώνη της Μεσσηνίας. Πατέρας του ήταν ο Νικόλαος, ο οποίος μετά την άλωση της πατρίδας του το 1500 αιχμαλωτίστηκε από τους Οθωμανούς και μεταφέρθηκε μαζί με άλλους στη Βέροια της Μακεδονίας. Εκεί ασπάστηκε τον μοναχικό βίο και πήρε το όνομα Νείλος. Η μητέρα του ήταν από τη Βέροια.

Ο Θωμάς Ελεαβούλκος έγινε επίσης μοναχός και μετονομάστηκε σε *Θεοφάνης*. Χρημάτισε ιεροκήρυκας της Μεγάλης Εκκλησίας. Επίσης, ήταν περίφημος διδάσκαλος, κάνοντας πολλούς από τους μαθητές του να προκόψουν και να γίνουν άξιοι.

Του απαγορεύτηκε όμως να κηρύσσει και γι' αυτό πήγε στη Μονή Ιβήρων στο Άγιο Όρος παίρνοντας όλα του τα βιβλία, που απέμειναν εκεί. Αργότερα πήγε στη Βέροια, όπου πέθανε και θάφτηκε με τιμές.
## Συγγράμματα
* *Διαίρεση μετά συλλογισμών κατά την θεοπαράδοσιν*
* Σώζονται πέντε επιστολές του προς τους Ερμόδωρο-Λήσταρχο, Ιγνάτιο και μητροπολίτη Μητροφάνη.
## Πηγές
* 

Κατηγορία:Έλληνες λόγιοι του 16ου αιώνα
Κατηγορία:Ορθόδοξοι λόγιοι
Κατηγορία:Ιστορία της Ημαθίας
Ιωάννης Ταρχανιώτης (16ος αι.)

Ο **Ιωάννης Ταρχανιώτης** ήταν Έλληνας λόγιος του 16ου αιώνα.
## Βιογραφικά στοιχεία
Γεννήθηκε στα τέλη του 15ου αιώνα στη Γαέτα από επίσημους γονείς, συγγενείς των Παλαιολόγων. Μετά την άλωση της Κωνσταντινούπολης από τους Τούρκους οι γονείς του κατέφυγαν πρόσφυγες στη Νεάπολη. 

Ζώντας στη φτώχεια και τη δυστυχία, ο Ιωάννης αναγκάστηκε να διδάσκει για να τα βγάζει πέρα. Πολλές φορές επιχείρησε να εμπλουτίσει τις γνώσεις του πηγαίνοντας στη Νάπολη, τη Σικελία, και σε άλλα μέρη της Ιταλίας, και παρέμεινε για μερικά χρόνια στη Βενετία. Από εκεί μετακόμισε στη Φλωρεντία, όπου το όνομά του δεν ήταν άγνωστο. Στη Φλωρεντία έμενε ο συγγενής του Μιχαήλ Μάρουλος Ταρχανιώτης. Εκεί τον δέχτηκε ευμενώς ένας γραμματέας του Κοσμά Μέδικου και μέσα σε λίγο χρονικό διάστημα έγινε αποδέκτης της ηγεμονικής μεγαλοδωρίας για το ξεκίνημα των ερευνών του. Αυτό διότι προ πολλού είχε συλλάβει την, τολμηρή για την εποχή του, ιδέα να συγκεντρώσει και να εκδώσει όλα τα διασπαρμένα μνημεία της ιστορίας όλων των λαών. 

Απεβίωσε στην Αγκώνα το 1566.

## Συγγράμματα
* L' Adone. Βενετία 1550. Συλλογή ποιημάτων
* Del ..., e delle cose più degne altrone ne' medesimi tempi. Νεάπολη, 1566 
* Del' Istorie del mondo, le quali con tutte qusile ... quanto del principio del mondo fin a tempi nostri e successo. Βενετία 1562. Ανατυπώθηκε το 1573, 1585, 1592, 1598, 1606.
* Μετέφρασε πολλά έργα από τα ελληνικά

## Πηγές
* 

Κατηγορία:Έλληνες λόγιοι του 16ου αιώνα